ગુજરાત કોંગ્રેસના પ્રમુખ અમિત ચાવડા, વિરોધ પક્ષના નેતા પરેશ ધાનાણી અને અન્ય વરિષ્ઠ કોંગ્રેસી નેતાઓએ આ મામલે રાહુલ ગાંધીને ફરિયાદ કરી હોવાનું પણ જાણવા મળી રહ્યું છે. કોંગ્રેસના એક નેતાએ નામ ન આપવાની શરતે જણાવ્યું હતું કે, અલ્પેશ ઠાકોર જાણે ગુજરાત કોંગ્રેસના નેતા જ ન હોય તેમ વર્તે છે. તેઓ પક્ષના કાર્યક્રમોમાં હાજરી નથી આપતા, અને ધારાસભ્યોને અપાયેલી સત્તાવાર સૂચનાને પણ નથી માનતા.